  Анжелика Тихонова корреспондент 20-тӥ куарусёнлы Удмуртиын 226 адямилэсь коронавирус инфекцизэ шараязы. Висьыны усемъёс пӧлын 58 пиналъёс но 65 арессэс ортчем 39 арлыдоос. Со сярысь элькунысь оперативной штаб ивортӥз. Диагноззы Ижкарын 135 улӥсьёслэн зэмаз, Дэри ёросын – 12, Эгра ёросын – 10, Юкаменск ёросын – укмыс, Сарапулын, Воткаын, Вотка ёросын – быдэн тямыс, Дэбес ёросын – сизьым, Яр ёросын – вить, Ува, Шаркан ёросъёсын – быдэн ньыль, Сарапул, Красногорск ёросъёсын – быдэн куинь, Кияса, Глаз, Пичи Пурга ёросъёсын – быдэн кык, Каракулино, Сьӧлта, Сюмси, Якшур-Бӧдья ёросъёсын – быдэн одӥг. 109 адями висёнэз вормиз. Укмыс мурт кулӥз. Кышномуртъёслы 57, 63, 74, 80, кыкезлы 84 арес вал, воргоронъёслы – 56, 71, 88 арес Туннэ нуналлы Удмуртиын коронавирусэн 51 сюрс 111 черлан учыр лабораториосын зэматэмын. 41 сюрс 505 адями йӧназ. 1 сюрс 838 мурт улонысь кошкиз. Али 316-езлэн висисьёслэн тазалыксы секыт. Берло нуналскын элькунын коронавирус инфекцилы 7 сюрс 79 эскеронъёс ортчытӥзы.  Тегъёс: Тазалык Ижкар Удмуртия коронавирус  